Title: Unitat didàctica 1: Programació i orientacions metodològiques
Course: La globalització

UNITAT DIDÀCTICA 1. EL DESEQUILIBRI ECONÒMIC MUNDIAL. LA GLOBALITZACIÓ

La unitat didàctica "El desequilibri econòmic mundial i la globalització" és la unitat que obre el bloc 1 del currículum de Geografia, segons la concreció curricular de la LOE: Catalunya i Espanya a Europa i el món. La integren els continguts relacionats amb els principis i els elements de l'economia, els sistemes econòmics mundials i el desequilibri mundial, passant pels conceptes de globalització econòmica, deute extern i intercanvi desigual. Tots aquests elements cal abordar-los des de la perspectiva de Catalunya, Espanya, Europa i el món.

Distribució de la unitat didàctica

La unitat didàctica està organitzada en 6 apartats: Espai de comunicació, Calaix de sastre, Ens informem, Actuem, Sintetitzem i Ajuda.

1. En l'apartat Espai de comunicació es troben els recursos per mantenir la comunicació entre alumnes i professors. Són espais que permeten el treball de grup col·laboratiu i un contacte més directe amb el professor. Hi ha obert un espai de trobada on formular qualsevol dubte, fer aportacions al desenvolupament de la unitat i un espai de fòrum on s'ha obert un debat anomenat "Com afecta la globalització la nostra vida diària?"
2. En l'apartat Calaix de sastre es troba material addicional útil per al professor: la programació i les orientacions metodològiques, dos espais de treball col·laboratiu: un glossari (Elements de la globalització) i un wiki (Països en vies de desenvolupament), i dues carpetes, amb textos per utilitzar a l'aula i materials gràfics. En aquest apartat es presenten propostes per iniciar la unitat a partir de les idees prèvies de l'alumnat.
3. En l'apartat Ens informem trobareu recursos amb tota la informació relacionada amb els continguts que cal treballar. Són de diversa tipologia, tal com es concreta en la programació.
4. En l'apartat Actuem es presenten una sèrie d'activitats que els/les alumnes ha de realitzar i trametre al professor per anar garantint l'avaluació continuada de la matèria. Les propostes d'activitats obliguen a l'ús de les tècniques d'anàlisi de la informació geogràfica: comentaris de mapes, gràfics, quadres estadístics... No cal que es treballin totes les activitats ja que esdevé un ventall de propostes entre els quals el professor pot triar aquelles que li semblin més adequades. Es presenten dues proposte d'activitats de recerca: una relacionada amb la crisi financera i una webquest sobre globalització.
5. En l'apartat Síntesi es presenta l'accés al directori amb les preguntes aparegudes a les PAU.
6. Finalment apareix un apartat d'Ajuda on s'incluen enllaços a informació relacionada i recursos que esdevenen complementaris i poden ajudar al professor o l'alumne/a en algun moment determinat.

Tipus de materials

Els recursos que es presenten són de diversa tipologia per garantir la presentació de materials amb fonts diferents i variades: material audiovisual, text escrit provinent bàsicament de webs informatives, presentacions en Power Point i gràfics dinàmics.
Les dues carpetes amb material complementari, que es troben a l'apartat Calaix de Sastre, s'ofereixen al professor com un banc de recursos: inclou articles de premsa i informació estadística i cartogràfica. Els materials s'han extret dels diaris de publicació habitual en el seu format digital (elpais.com, lavanguardia.es i elperiódico.cat) i que es trobaran en les dues llengües (català i castellà) segons la llengua de publicació. El material estadístic o cartogràfic s'ha extret de fonts diverses: la infografia dels diaris i la informació gràfica que apareix en els informes publicats per institucions públiques (diferents Conselleries de la Generalitat de Catalunya, els Ministeris del Govern central i els Departaments de l'ONU... així com altres institucions que publiquen amb caràcter divulgatiu).

En aquest enllaç es mostra la programació de la unitat didàctica.

Elaborat per Glòria Garcia Vallecillos